English: Certainly. Going backwards on that, in terms of a road map, what we're very keen to do is make sure that the analysis over the three years, as we go forward, is fed immediately back in to both the programme and to the main stream. So, as I said earlier, where we see that something has been built, it's being lived in, it's stood that test, so it's delivered what it set out to do - so, for example, it is in fact carbon neutral, it does in fact deliver lower energy bills for people, they enjoy living there, we're getting feedback from the tenants who go in - . Some of the technology is very innovative. So, tenants in social housing that go into these programmes have been asked to volunteer and have some training on how to use your air source heat pump and so on. It's not intuitive; you have to learn to use the technology and we're getting feedback about how they found that. Where it's been possible to get that information quickly, and it has been on some schemes, we've fed those in, and that's what I was saying about encouraging people to come forward to upscale what we'd already done and make sure that it did work at higher scales. And there are some great sites around that people are delighted to show you around and show you how that works. So, we're very keen to get that test-and-feedback model, and then to feed it into our social housing grant model so that when they come forward with a scheme of that sort, we are very keen to fund it through the normal mainstream funding and not through the innovation stream funding. So, that's the first thing. In terms of the private sector, coming up to half of the bids - 23 of the 52 bids that have been successful - are private sector. So, it's pan-sector this. What we're looking to do is develop sites of mixed tenure, because we know that single-tenure sites of any sort - all owner-occupied or all social housing or any other 'all' - don't work. We want mixed tenure estates. So, what we're doing is we're encouraging public authorities, including the Welsh Government, to utilise their land in order to facilitate those kinds of developments. 'Planning Policy Wales' in its last iteration, which my colleague Lesley Griffiths was in charge of just before we changed jobs, and the new national development framework are underpinning that as well. And we're encouraging councils in negotiating with people bringing forward private land inside the local development plan to ensure that mixed tenure as well. So, you still have the conversation about how much affordable housing might be put in by a private developer, but we're encouraging the public sector to come forward and say, 'Is there another way to look at the funding envelope for this so that we can drive a different scale of mixed tenure?' And then the last thing is, and I can't emphasise this enough - I said it clearly in my statement - that you should not be able to tell from the outside of the house what the tenure is. So, they all look the same, everybody lives together in a mixed community, in a place and not an estate. And that cannot be emphasised enough. That's why the NDF is important as well, because that requires the infrastructure to have been planned out in advance, so that we know where the schools and the GPs are, we know where the work is, we know where the public transport routes are, and we know that there are cycle paths and walks to school and all that sort of stuff. So, we're developing exemplar sites around Wales. I went to visit one in Newport just last week, and then we're taking other people there and saying, 'Look, this is what you can do with these kinds of funding streams', just to mainstream it.
Welsh: Siŵr iawn. Gan weithio tua'n ôl ar hynny, o ran camau, yr hyn yr ydym yn awyddus iawn i'w wneud yw sicrhau bod y dadansoddiad dros y tair blynedd, wrth inni fwrw ymlaen, yn cael ei fwydo'n ôl i'r rhaglen ac i'r brif ffrwd. Felly, fel y dywedais i'n gynharach, pan welwn ni fod rhywbeth wedi cael ei adeiladu, mae rhywun yn byw ynddo, ac mae wedi sefyll y prawf hwnnw, ac felly mae wedi cyflawni'r hyn y bwriadwyd ar ei gyfer - felly, er enghraifft, mae'n wirioneddol niwtral o ran carbon, mae'n golygu biliau ynni sy'n wirioneddol is i bobl, ac maen nhw'n mwynhau byw yno, rydym ni'n cael adborth gan y tenantiaid sy'n mynd i mewn - . Mae rhywfaint o'r dechnoleg yn arloesol iawn. Felly, gofynnwyd i denantiaid tai cymdeithasol sy'n mynd i mewn i'r rhaglenni hyn wirfoddoli a chael rhywfaint o hyfforddiant ar sut i ddefnyddio'r pwmp gwres ffynhonnell aer ac yn y blaen. Nid ddaw hyn trwy reddf; mae'n rhaid ichi ddysgu sut i ddefnyddio'r dechnoleg ac rydym ni'n cael adborth o ran y ffordd y maen nhw wedi canfod hynny. Pan lwyddwyd i gael yr wybodaeth honno'n gyflym, ac felly y bu hi gyda rhai cynlluniau, rydym wedi bwydo'r wybodaeth honno i mewn. A dyna'r hyn yr oeddwn i'n ei ddweud am annog pobl i ddod ymlaen ar gyfer uwchraddio'r hyn y gwnaethom ni eisoes a sicrhau ei fod yn gweithio ar raddfeydd mwy. Ac mae yna rai safleoedd gwych ar hyd y lle y mae pobl yn falch iawn i'ch tywys o gwmpas a dangos ichi sut mae pethau'n gweithio. Felly, rydym ni'n awyddus iawn i gael y model prawf-ac-adborth hwnnw, ac yna ei fwydo i mewn i'n model grant tai cymdeithasol ni. Ac wrth iddyn nhw gyflwyno cynllun o'r fath, rydym ninnau'n awyddus iawn i'w ariannu drwy'r cyllid prif ffrwd arferol ac nid drwy gyllid y cynllun ffrwd arloesedd. Felly, dyna'r peth cyntaf. O ran y sector preifat, mae bron hanner y ceisiadau - 23 o'r 52 o geisiadau a fu'n llwyddiannus - yn rhai sector preifat. Felly, mae hyn ledled y sectorau i gyd. Yr hyn yr ydym ni'n golygu ei wneud yw datblygu safleoedd o ddeiliadaeth gymysg, oherwydd gwyddom fod safleoedd mewn deiliadaeth unigol o unrhyw fath - y rhai sy'n berchen-feddiannaeth yn unig neu'n dai cymdeithasol yn unig neu unrhyw 'yn unig' arall - nid ydyn nhw'n gweithio. Rydym ni'n dymuno cael stadau o ddeiliadaeth gymysg. Felly, yr hyn yr ydym ni'n ei wneud yw annog awdurdodau cyhoeddus, gan gynnwys Llywodraeth Cymru, i ddefnyddio eu tir i hwyluso'r mathau hyn o ddatblygiadau. Roedd 'Polisi Cynllunio Cymru' yn ei fersiwn ddiwethaf, yr oedd fy nghydweithwraig Lesley Griffiths yn gyfrifol amdano ychydig cyn inni newid swyddi, a'r fframwaith datblygu cenedlaethol newydd yn sail i hynny hefyd. Ac rydym yn annog cynghorau i drafod gyda phobl sy'n cyflwyno tir preifat o fewn y cynllun datblygu lleol i sicrhau bod yna ddeiliadaeth gymysg hefyd. Felly, fe gewch chi'r sgwrs o hyd o ran nifer y tai fforddiadwy y gallai datblygwr preifat eu cyflwyno, ond rydym yn annog y sector cyhoeddus i ddod gerbron a dweud, 'A oes ffordd arall o edrych ar yr amlen gyllid ar gyfer hyn fel y gallwn ni ysgogi cyfradd wahanol o ddeiliadaeth gymysg?' Ac yna'r peth olaf yw, ac ni allaf bwysleisio hyn ddigon - fe ddywedais i'n glir yn fy natganiad - na ddylech chi allu dweud o sefyll y tu allan i dŷ beth yw ffurf y ddeiliadaeth. Felly, maen nhw i gyd yn edrych yr un fath, pawb yn byw gyda'i gilydd mewn cymuned gymysg, mewn llecyn ac nid ar ystâd. Ac ni ellir gorbwysleisio hynny. Dyna pam mae'r Fframwaith Datblygu Cenedlaethol yn bwysig hefyd, oherwydd bod hynny'n gofyn am gynllunio'r seilwaith ymlaen llaw, fel ein bod yn gwybod ymhle mae'r ysgolion a'r meddygon teulu, a gwybod ymhle mae'r gwaith, gwybod ymhle mae llwybrau'r drafnidiaeth gyhoeddus, a gwybod bod yna lwybrau beicio a cherdded i'r ysgol a phopeth o'r fath. Felly, rydym yn datblygu safleoedd enghreifftiol o amgylch Cymru. Ymwelais ag un yng Nghasnewydd yr wythnos diwethaf, ac yna rydym yn mynd â phobl eraill yno a dweud wrthyn nhw, 'Edrychwch, dyma beth allwch chi ei wneud gyda'r mathau hyn o ffrydiau ariannu', er mwyn ei brif ffrydio.